

KOMUNIKACINIO RENGINIO ORGANIZAVIMO PASLAUGŲ
TECHNINĖ SPECIFIKACIJA

1. BENDROJI DALIS:

1.1. Perkančioji organizacija: Lietuvos Respublikos sveikatos apsaugos ministerija (toliau – Perkančioji organizacija).
1.2. Pirkimo objektas: hibridinio renginio organizavimo, sinchroninio vertimo į/iš anglų kalbos, tarptautinių ekspertų (į renginį kviečiami pranešėjai, dirbantys praktinį ir mokslinį darbą medicinos klasterių, sveikatos rodiklių srityse) samdos, kelionių ir apgyvendinimo organizavimo paslaugų (toliau – paslaugos) pirkimas.
1.3. Pirkimo tikslas: įsigyti paslaugas, reikalingas organizuoti hibridinį (vykstančią fiziškai Vilniaus mieste bei tuo pačiu metu transliuojamą nuotoliniu būdu) komunikacinį renginį (toliau – renginys), kuriuo siekiama pristatyti Ekonomikos gaivinimo ir atsparumo didinimo plano „Naujos kartos Lietuva“ lėšomis finansuojamo projekto „Medicininių klasterių duomenų mainų ir stebėsenos platforma“ (toliau – Projekto) veiklas, pasiektus rezultatus. 
1.4. Pirkimo apimtys:
1.4.1. Perkančioji organizacija planuoja organizuoti vienos dienos trukmės renginį 2026 m. kovo-balandžio mėn. (renginys turi būti įvykęs ne vėliau kaip iki 2026 m. balandžio 20 d.) (esant būtinybei, Perkančioji organizacija pasilieka teisę keisti renginio datą);
1.4.2. planuojamas preliminarus gyvai renginyje dalyvaujančių asmenų skaičius apie 150 asmenų. Planuojamas preliminarus nuotoliniu būdu renginį stebinčių dalyvių skaičius apie 200 asmenų. Bendras planuojamas renginio dalyvių skaičius apie 350 asmenų. Dalyvių skaičius gali būti tikslinamas Perkančiosios organizacijos. 
1.5. Perkančioji organizacija pirks paslaugas pagal poreikį. Perkančioji organizacija turi teisę nepirkti visų šioje Techninėje specifikacijoje nurodytų paslaugų, jeigu kurios nors iš išvardintų paslaugų Perkančiajai organizacijai yra nereikalingos, arba pirkti mažesnį nei Techninėje specifikacijoje nurodytą paslaugų kiekį ir paslaugų teikėjas dėl to negali turėti pretenzijų. Apmokėjimas vykdomas pagal faktinį suteiktų paslaugų kiekį.
1.6. Maksimali renginiui skirta lėšų suma, įskaitant visus mokesčius, faktiškai patirtas išlaidas, susijusias su paslaugų teikimu, taip pat agentūrinį mokestį – 23 793,5 Eur su PVM.

2. PASLAUGŲ TEIKIMO REIKALAVIMAI:
2.1. Parinkta ir išnuomota renginiams reikalinga vieta / patalpos ir organizavimui reikalinga įranga  priemonės, jų parengimas. Paslaugų teikėjas turi surasti bei išnuomoti renginiui surengti reikalingą vietą, tik iš anksto suderinus ją su Perkančiąja organizacija, arba išnuomoti Perkančiosios organizacijos nurodytą renginio vietą. Jei renginio vieta nėra iš anksto numatyta, Paslaugų teikėjas turi Perkančiajai organizacijai pasiūlyti ne mažiau kaip 3 galimas renginio vietas: 
2.1.1 Renginio vieta turi būti reprezentatyvi ir patogiai pasiekiama dalyviams, ne žemesnio nei 4 (keturių) žvaigždučių lygio viešbutyje, arba kitose, renginių organizavimui tinkamose, patalpose, atitinkančiose to paties lygio reikalavimus, Vilniaus mieste, parenkama ne vėliau kaip 3 mėn. iki renginio datos.  
2.1.2. Renginio darbotvarkė bus sudaryta iš dviejų dalių: konferenciniai pranešimai ir veiklos 4-7 atskirose darbo grupėse vienu metu. Turi būti sudaryta galimybė grupines veiklas vykdyti atskirtose patalpose tuo pačiu metu.
2.1.3. Renginio salės turi būti kondicionuojamos, tinkamai apšviestos pagal poreikį – papildomai šildomos, kėdes ir stalus jose turi būti galimybė sustatyti konferenciniu / teatriniu / kvadrato ar kt. išdėstymu;
2.1.4. Turi būti sudarytos sąlygos renginio dalyvių registracijai ir maitinimui (kavos pertraukėlėms, pietums) tame pačiame pastate, kuriame vyksta renginys; 
2.1.5. Renginio vieta turi būti parengta likus ne mažiau kaip 1 valanda iki renginio pradžios ir tinkamai sutvarkyta po renginio;
2.1.6. Renginio organizavimui reikalinga įranga ir priemonės:
2.1.6.1. Renginiui reikalinga techninė-organizacinė įranga, kurios parametrai atitinka salių dydį ir dalyvių skaičių, įskaitant (bet neapsiribojant): pranešėjo tribūną su mikrofonu ir / ar pranešimo stalą su mikrofonais (po vieną kiekvienam pranešėjui); nešiojamąjį kompiuterį su programine įranga, reikalinga renginių medžiagai pateikti (įskaitant vaizdo siužetų su garsu demonstravimui), jungtį USB atmintinei, su galimybe prisijungti prie nemokamo bevielio interneto; vaizdo projektorių ir ekraną; pagal poreikį – diskusinę mikrofonų sistemą; lazerinę rodyklę; rašomąją lentą ir / ar stovą su vartomais popieriaus lapais, atitinkamos rašymo, valymo priemonės; įrangą reikalingą sinchroninio vertimo paslaugai užtikrinti (konferencinių pranešimų dalyje). Garsas renginio patalpose turi būti kokybiškas, pakankamas renginio vietai. Garso sistema privalo neskleisti jokių pašalinių garsų, būti tvarkinga ir gerai veikianti. Vaizdo įranga, garso apdirbimo technika, kita reikalinga įranga turi atitikti renginiams keliamus reikalavimus.
2.1.6.2. interaktyvūs ekranas(-ai), leidžiantys renginio dalyviams savarankiškai analizuoti projekto metu sukurtas rodiklių švieslentes.
2.2. organizuoti renginio dalyvių maitinimą: 
2.2.1. suorganizuoti pietus su Perkančiąja organizacija suderintoje maitinimo vietoje tame pačiame pastate, kuriame vyksta renginys. Perkančiosios organizacijos pasirinkimui turi būti pasiūlyti 2 meniu variantai. Pietums turi būti pasiūlyti ne mažiau kaip trys patiekalai pasirinkimui, iš kurių vienas pasirinkimas turi būti vegetariškas;
2.2.2. organizuoti 2 kavos pertraukėles renginio metu. Abiejų kavos pertraukėlių užkandžių meniu turi būti skirtingi. Kavos pertraukėlė pateikiama renginio salėje arba prie jos. Perkančiosios organizacijos pasirinkimui turi būti pasiūlyti 2 meniu variantai;
2.2.3. renginio metu nemokamai užtikrinti mineralinio negazuoto / gazuoto vandens (ne didesnėse nei 500 ml talpose) ir švarių stiklinių pateikimą renginio pranešėjams, moderatoriams, diskusijų dalyviams ir kt.;
2.2.4. perkančiosios organizacijos pasirinktas maitinimas (kavos pertraukėlės / pietūs) turi būti nurodytu laiku pristatomas į su Perkančiąja organizacija suderintą vietą ir pateikiamas paserviruotas, naudojant daugkartinio naudojimo stalo įrankius, indus bei staltieses. Tiekėjas pertraukų, pietų metu yra atsakingas už stalų paruošimą, serviravimą, indų bei kitų stalo įrankių ir priedų pateikimą. Paslaugų teikėjas turi sutvarkyti maitinimo patalpą po kiekvieno maitinimo (kavos pertraukėlės / pietų) pabaigos;
2.2.5. kiekvienas renginio dalyvių maitinimo (kavos pertraukėlių, pietų) valgiaraštis, maitinimo tipas (švediško stalo / sėdimo stalo) ir maitinimų skaičius, kiti klausimai suderinami su Perkančiąja organizacija atskirai. Tikslus maisto poreikis ir kiekis derinamas su Paslaugų teikėju iki renginio likus ne mažiau nei 5 darbo dienoms. 
2.3. Suteikti ekspertų samdos paslaugas (preliminari apimtis 2 asmenys):
2.3.1. pasamdyti ir finansuoti (honoraras, kelionės, apgyvendinimo ir kitos išlaidos) tarptautinius ekspertus, kurių kandidatūras parenka Perkančioji organizacija;
2.4. Suteikti užsienio ekspertų kelionių organizavimo paslaugas (preliminari apimtis 2 asmenys):
2.4.1. suteikti užsienio ekspertų kelionių lėktuvu ar kitų rūšių transporto priemonėmis, išskyrus lengvuosius automobilius taksi, organizavimo paslaugas. Apmokėti kelionių lėktuvu (įskaitant standartinio registruoto bagažo) išlaidas. Išlaidos už kelionę lėktuvu aukštesne nei ekonomine klase nėra tinkamos finansuoti (išskyrus atvejus, kai įsigyti ekonominės klasės lėktuvo bilietus nėra galimybių).
2.5. Suorganizuoti ekspertų apgyvendinimą (preliminari apimtis pateikta Techninės specifikacijos priede):
2.5.1. ekspertus apgyvendinti ne žemesnės kaip 4 žvaigždučių kategorijos su pusryčiais viešbutyje netoli renginio vietos (Vilniaus mieste). Pusryčiai reiškia į apgyvendinimo kainą įskaičiuotą maitinimą ryte, kuris teikiamas pagal konkretaus viešbučio įprastinę praktiką tame pačiame viešbutyje esančiame restorane / kavinėje / banketinėje salėje;
2.5.2. ekspertai turi būti apgyvendinami kambariuose po 1 asmenį.
2.6. Paruošti renginio dalyvio krepšelį, kurį sudaro (preliminari apimtis pateikta Techninės specifikacijos priede) žemiau išvardinti elementai, arba pasiūlyti alternatyvų dalyvio krepšelį (būtina suderinti su Perkančiąja organizacija):
2.6.1. rašiklis, banknotas, renginio akreditacijos kortelės su renginio programa, krepšelis (maišelis), kiti suvenyrai (pagal perkančiosios organizacijos poreikį);
2.6.2. dalyvio krepšelis turi būti paženklintas Europos Sąjungos emblema su šalia emblemos rašomu
teiginiu „Finansuoja Europos Sąjunga NextGeneration EU“, „Naujos kartos Lietuva“ logotipu ir Sveikatos apsaugos ministerijos bei kitų projekto partnerių logotipais (turi būti suderinta su Perkančiąja organizacija).
[bookmark: _Hlk137538437]2.7. Renginio filmavimo ir transliavimo paslaugos
2.7.1. Renginys turės būti filmuojamas ir transliuojamas (turi būti suderinta su Perkančiąja organizacija). Už šių funkcijų vykdymą Paslaugos tiekėjas atsako, užtikrindamas profesionalius specialistus ir techninį personalą, kurie turės: 
2.7.1.1. vykdyti sklandžią tiesioginę renginio transliaciją, kai pranešimai nebuvo iš anksto nufilmuoti (pranešimai skaitomi renginio vietoje);  
2.7.1.2. vykdyti sklandžią gyvą renginio transliaciją, kai pranešimai nebuvo iš anksto nufilmuoti 
(pranešimai skaitomas gyvai, bet ne renginio vietoje, o pranešėjas prisijungęs virtualiai, vaizdo skambučiu);  
2.7.1.3. atlikti testavimą su pranešėjais, kurie prisijungs į renginį virtualiu būdu;  
2.7.1.4. filmuoti moderatorių ir pranešėjų pristatymus ir pranešimus salėje, užtikrinti sklandų filmavimą;  
2.7.1.5. užtikrinti galimybę renginio klausytojam užduoti klausimus gyvu ir (ar) virtualiu būdu.
2.7.2. Prieš renginį ir renginio metu turi būti užtikrintas užsklandų, informacijos apie renginį atnaujinimas transliacijos lange. 
2.7.3. Tiekėjo personalas turi atlikti sistemos testavimus, pasiruošimo darbus ir nedelsiant profesionaliai reaguoti sprendžiant atsiradusias problemas.  
2.7.4. Tiekėjas turi užtikrinti pagrindinio atsakingo asmens buvimą vietoje ir poreikių derinimą su Perkančiąja organizacija. 
2.8. Suteikti renginio organizacines ir techninio aptarnavimo paslaugas:
2.8.1. Paslaugų teikėjas, pagal Perkančiosios organizacijos poreikį, turi atlikti renginio dalyvių išankstinę elektroninę registraciją ir  registraciją renginio metu:
2.8.1.1. renginio dalyvių registracija turi būti pradedama 1 – 1,5 val. prieš renginio pradžią;
2.8.3.2. paslaugų teikėjas turi užtikrinti, kad po renginio dalyvių sąrašas (-ai) turi būti pateiktas (-i) Perkančiajai organizacijai;
2.8.3.3. renginio dalyvių registracijos metu aprūpinti kiekvieną dalyvį krepšeliu.
2.8.2. Pageidautinų renginio dalyvių kontaktus Paslaugų tiekėjas galės gauti iš Perkančiosios organizacijos;
2.8.3. Sustatyti aiškiai matomose vietose informacines nuorodas / rodykles lietuvių / anglų kalbomis (maketas iš anksto derinamas su Perkančiąja organizacija). Taip pat, esant poreikiui, ant salės durų iškabinti spalvotą renginio programą (maketas iš anksto derinamas su Perkančiąja organizacija);
[bookmark: _Hlk205372065]2.8.4. Visoje renginio medžiagoje turi būti pateikta Europos Sąjungos emblema su šalia emblemos rašomu
teiginiu „Finansuoja Europos Sąjunga NextGeneration EU“, „Naujos kartos Lietuva“ logotipas, Sveikatos apsaugos ministerijos bei kitų projekto partnerių logotipais (turi būti suderinta su Perkančiąja organizacija). 
2.8.5. Parenkama moderatoriaus kandidatūra (derinama su Perkančiąja organizacija):
2.8.5.1. profesionali patirtis ir gera reputacija;
2.8.5.2. tarptautinių renginių vedimo patirtis, kuriuose dalyvavo ne mažiau nei 50 dalyvių;
[bookmark: _Hlk150935315]2.8.5.3. interaktyvus ir geba įtraukti auditoriją (apima diskusijas, klausimus ir kitus bendravimo elementus);
2.8.5.4. galintis moderuoti renginį medicininių klasterių tematika;
2.8.7. Perkančioji organizacija turi teisę pateikti savo siūlymus ir pageidavimus dėl Renginio vedimo, į kuriuos Paslaugų teikėjas turi atsižvelgti.
2.8.8. Paslaugų teikėjas turi užtikrinti visos renginio techninės-organizacinės įrangos sklandų veikimą viso renginio metu ir nedelsiant korektiškai pašalinti atsiradusius gedimus ir pan.;
2.8.6. Paskirti atsakingą asmenį (-is), į kurį (-iuos) būtų galima kreiptis viso renginio metu kilus problemų dėl naudojamos salės, joje esančios įrangos ar kitais organizaciniais klausimais;
2.8.7. Suteikti kitas organizacinio pobūdžio paslaugas, reikalingas sklandžiam renginio organizavimui. 

3. PASLAUGŲ TEIKIMO SĄLYGOS:
3.1. Paslaugos užsakomos elektroniniu paštu, pateikiant informaciją apie kiekvieną paslaugą atskirai. 
3.2. Gavęs užklausą, paslaugų teikėjas privalo atsakyti per 1 darbo dieną, patvirtindamas užklausos gavimą.
3.3. Atsižvelgdamas į renginio pobūdį, mastą ir kitas aplinkybes, Perkančioji organizacija pateikia paslaugų užsakymą iškart, kai tampa aiškus paslaugų poreikis. 
3.4. Paslaugų teikėjas privalo pateikti užsakytų paslaugų sąmatą ne vėliau kaip per 2 (dvi) darbo dienas nuo užsakymo gavimo. Sąmatoje turi būti pateikta informacija apie paslaugas (sąlygos, priemonės) ir su užsakymo vykdymu susijusios išlaidos.
3.5. Užsakymo vykdymas gali prasidėti tik gavus Perkančiosios organizacijos rašytinį (elektroniniu paštu) patvirtinimą dėl sąmatos, paslaugų plano, terminų ir priemonių tinkamumo.
3.6. Priemonių, reikalingų renginiui, derinimas ir koregavimas gali tęstis tol, kol Perkančioji organizacija nuspręs, kad jos tinkamos.
3.7. Jei užsakymo vykdymo metu Perkančioji organizacija daro reikšmingus pakeitimus ar papildymus, paslaugų teikimo terminas, suderinus su Perkančiąja organizacija, gali būti pratęstas, o sąmata – atitinkamai pakoreguota.
3.8. Paslaugų teikėjas privalo suderinti visus sprendimus, susijusius su paslaugų teikimu, su Perkančiąja organizacija ir per 3 (tris) darbo dienas ištaisyti visus trūkumus, atsiradusius dėl paslaugų teikėjo kaltės, savo sąskaita. Paslaugos, suteiktos teikėjo iniciatyva, nesuderinus su Perkančiąja organizacija, nebus laikomos sutarties dalyku ir už jas nebus mokama.
3.10. Paslaugų teikėjas tiesiogiai atsako už trečiųjų šalių ar subrangovų teikiamas paslaugas, jų kokybę ir kompensuoja Perkančiajai organizacijai visus dėl to atsiradusius nuostolius.
3.11. Už paslaugas, išlaidos bus apmokamos pagal paslaugų teikėjo pateiktą kainoraštį ir suderintą sąmatą.
3.12. Kainos už 2.7 ir 2.8 papunkčiuose nurodytas prekes ir paslaugas bus apmokėtos po renginio, kaip numatyta sutartyje. 
3.13. Paslaugų teikėjas visais atvejais privalo nedelsdamas informuoti Perkančiąją organizaciją apie įvykius ar faktus, kurie turi ar gali turėti įtakos teikiamų paslaugų kokybei, ir konsultuotis dėl tolimesnių veiksmų.
3.14. Paslaugų teikėjas privalo užtikrinti tinkamos kokybės paslaugas, atitinkančias renginio pobūdį, lygį ir specifiką.
3.15. Paslaugų teikėjas savo sąskaita atlygina Perkančiajai organizacijai visus nuostolius, atsiradusius dėl savo ar trečiųjų šalių veiksmų ar neveikimo.
3.16. Paslaugų teikėjas yra atsakingas už paslaugų teikimą.
3.17. Paslaugų tiekėjas, atsiskaitydamas už įvykdytas paslaugas, per 5 darbo dienas po renginio turi pateikti Perkančiajai organizacijai teisingai užpildytus dokumentus: PVM sąskaitą-faktūrą, paslaugų priėmimo-perdavimo aktą, renginio įgyvendinimo ataskaitą, kurioje pridėti renginio dalyvių registracijos sąrašai, lektorių pranešimai. Dokumentai teikiami el. būdu.

Techninės specifikacijos 
1 priedas


KOMUNIKACINIO RENGINIO ORGANIZAVIMO PASLAUGŲ APIMTYS
	[bookmark: _Hlk145432958]Eil. Nr.
	Paslaugos
	Mato vnt.
	Preliminarus kiekis

	1.
	Parinkta ir išnuomota renginiams reikalinga vieta / patalpos ir organizavimui reikalinga įranga bei priemonės, jų parengimas (techninės specifikacijos 2.1 papunktis)

	1.1.
	Konferencijų salė su įranga, talpinančios iki 150 žmonių
	1 renginys
	1 renginys

	2.
	Renginio dalyvių maitinimo ir aptarnavimo paslaugos (techninės specifikacijos 2.2 papunktis)

	2.1.
	Kavos pertrauka 
	1 asmeniui
	300 asmenų

	2.2.
	Pietūs
	1 asmeniui
	150 asmenų

	3.
	Ekspertų samda (techninės specifikacijos 2.3 papunktis)

	3.1.
	Ekspertų samda
	1 ekspertas
	2 ekspertai

	4. 
	Užsienio ekspertų kelionių organizavimo paslaugos (techninės specifikacijos 2.4 papunktis)

	4.1.
	Užsienio ekspertų kelionės lėktuvu į Lietuvą (preliminarus maršrutas Europos šalies miestas-Vilnius- Europos šalies miestas) organizavimo paslaugos (įskaitant registruoto bagažo išlaidas)
	1 asmeniui
	2 asmenys

	5.
	Apgyvendinimo paslaugos (techninės specifikacijos 2.5 papunktis)

	5.1.
	Apgyvendinimo paslaugos (Vilniuje)
	1 asmeniui/ 2 naktys
	2 asmenys

	6.
	Aprūpinimas dalyvio krepšeliai (Techninės specifikacijos 2.6 papunktis)

	6.1
	Dalyvio krepšelis
	1 komplektas
	150 komplektų

	7.
	Renginio filmavimo ir transliavimo paslaugos (techninės specifikacijos 2.7 papunktis)

	7.1. 
	Renginio filmavimo ir transliavimo paslaugos
	1 renginiui
	1 renginys

	7.2.
	Renginio sinchroninio vertimo paslauga (iš  / į anglų kalbą)
	1 renginiui
	1 renginys

	8.
	Organizacinės ir renginių techninio aptarnavimo paslaugos (techninės specifikacijos 2.8 papunktis)

	8.1.
	Organizacinės ir techninio aptarnavimo paslaugos (hibridiniam renginiui iki 150 dalyvių, 200 nuotolinių dalyvių)
	1 renginiui
	1 renginys




